Lindsay Davenport
<s>Lindsi En Davenport (; rođena 8. juna 1976.) je američka teniserka.</s><s>Prvo mesto na VTA listi po prvi put je zauzela 12. oktobra 1998, i dostizala ga je u još sedam navrata.</s><s>Davenportova je jedna od četiri teniserke koje su makar osam puta zauzimale prvo mesto na VTA listi, uz Kris Evert, Martinu Navratilovu i Štefi Graf, i jedna od samo pet teniserki koje su tu poziciju dostigle i u pojedinačnoj i u konkurenciji parova, uz Martinu Navratilovu, Aranču Sančez Vikario, Martinu Hingis i Kim Klajsters.</s>

<s>Sedam puta je igrala finale grend slem turnira u pojedinačnoj konkurenciji, a pobedila je tri puta.</s><s>U konkurenciji ženskih parova odigrala je trinaest finala, i ostvarila je tri pobede.</s><s>Ukupno je osvojila 55 pojedinačnih, kao i 37 turnira u konkurenciji parova.</s><s>Osvojila je i zlatnu medalju na Olimpijskim igrama 1996. u Atlanti.</s><s>Časopis Tenis ju je 2005. proglasio 29. najboljom teniserkom u periodu od 1965. to 2005.</s><s>U dva je navrata (2007. i 2009) prekidala karijeru zbog trudnoće.</s>

<s>Privatni život 
Rođena je 8. juna 1976. u Palos Verdesu, Kalifornija.</s><s>Njen otac Vink učestvovao je na Olimpijskim igrama 1968. kao član odbojkaške reprezentacije SAD, dok je majka En član Odbojkaškog saveza Južne Kalifornije.</s><s>Davenportova je završila osnovnu i srednju školu, maturiravši u junu 1994.</s>

<s>Dana 25. aprila 2003. godine na Havajima se udala za bankara Džona Liča, brata američkog tenisera Rika Liča.</s><s>Krajem 2006. objavila je da namerava da se povuče iz profesionalnog tenisa na neko vreme da bi rodila dete.</s><s>Dana 10. juna 2007. u Njuportu, Kalifornija, rodila je sina Džegera Džonatana, a kćerku Loren Endruz 27. juna 2009. u istom mestu.</s>

<s>Stil igre i oprema 
Na početku profesionalne karijere, Davenportova je imala problema sa kretanjem i brzinom na terenu zbog svoje visine i težine, te je pomoću specijalnog programa 1995. izgubila preko petnaest kilograma.</s><s>Izjavila je da je tokom tog perioda i „mentalno ojačala“.</s><s>Tokom najuspešnijeg perioda u njenoj karijeri, Davenport je hvaljena zbog svog jakog servisa i dvoručnog bekhenda.</s><s>Ona se takođe odlično snalazi na mreži.</s><s>Koristi reket firme Vilson, model [K] Tour i opremu marke Nike.</s>

<s>Nagrade i priznanja 
 1993 — Nagrada časopisa Tenis za novu zvezdu godine
 1996 — Nagrada ITF za svetskog šampiona u konkurenciji ženskih parova
 1998 — Nagrada ITF za svetskog šampiona u ženskoj pojedinačnoj konkurenciji
 1998 — Nagrada ITF za svetskog šampiona u konkurenciji ženskih parova
 1998 — Nagrada VTA za igračicu godine
 1998 — Nagrada Diamond Aces
 1999 — Nagrada VTA za igračicu godine
 1999 — Nagrada Diamond Aces
 1999 — Najbolja igračica meseca jula po izboru Olimpijskog komiteta SAD
 2000 — Nagrada novinara za fer-plej, ljubaznost i dostupnost
 2002 — Izabrana za člana saveta igrača u okviru VTA
 2004 — Nagrada Međunarodne asocijacije teniskih pisaca za ambasadora tenisa
 2007 — Nagrada VTA za povratak godine</s>

<s>Statistike u karijeri</s>

<s>Grend slem pojedinačna finala (7; 3–4)</s>

<s>Grend slem finala u parovima (13; 3–10)</s>

<s>VTA pojedinačna finala</s>

<s>Pobede (55)</s>

<s>Porazi (38)</s>

<s>VTA pobede u parovima (37)</s>

<s>VTA finala u parovima (23)</s>

<s>Izvori</s>

<s>Spoljašnje veze</s>

<s>Lindzi Davenport  na sajtu Ženske teniske asocijacije
 Lindzi Davenport  na sajtu Međunarodne teniske federacije</s>

<s>Američke teniserke
Američki olimpijci
Teniseri na Olimpijskim igrama 1996.</s><s>Teniseri na Olimpijskim igrama 2000.</s><s>Teniseri na Olimpijskim igrama 2008.</s><s>Osvajači olimpijskih medalja u tenisu
Olimpijski pobjednici u tenisu
ATP brojevi 1</s>

